السلام عليكم ورحمة الله وبركاته. اهلا بحضراتكم في المقطع رقم خمسمية وسبعتاشر من مقاطع حظر التجول والحلقة الثالثة من حلقات تدبر سورة الحجرات ارجو من حضراتكم تجيبوا المصاحف وابدأ اقرا معي الاية تسعة والاية عشرة من
سورة الحجرات اعوذ بالله السميع العليم من الشيطان الرجيم وان طائفتان من المؤمنين اقتتلوا فاصلحوا بينهما فان بغت احداهما على الاخرى فقاتلوا التي تبغي حتى تفيء الى امر الله اه
فان فاصلحوا بينهما بالعدل واقسطوا. ان الله ايحب المقسطين انما المؤمنون اخوة فاصلحوا فاصلحوا بين اخويكم واتقوا الله لعلكم ترحمون طب انا احب انوه ان مش هيبقى فيه انستجرام الانستجرام عامل مشكلة
معذرة جدا هقفل الانستجرام خلينا ايه نستغل الموبايل ده ونعمله فيديو طيب قرأنا الاية تسعة والاية عشرة. الايات بتتكلم عن اقتتال المؤمنين كلمة اقتتال كثيرا ما يكون معناها خناقة عشان تبقوا عارفين. يعني مش بالضرورة قتال يعني جيوش بتحارب بعض
او او او اتنين بيحاربوا بعض بالسيوف اي عراق بالايدي او حتى بالحجارة بيبقى اسمه قتال بس عشان الناس تبقى عارفاه ومن اسباب نزول السورة ان واحد وزوجته اتخانقوا مع بعض
هو كان من الاوس وهي كانت من الخزرج اهله واهلها اضربوا بعض بالايدي والنعال يعني بالجزم وبالايدين بعض بالشباشب وبتاع لكن ممكن يكون قتال ايضا يعني جيشين بيحاربوا بعض. ممكن جيشين طائفتين من المؤمنين من المؤمنين ويحاربوا بعض. يا وارد يحصل. الشيطان بيدخل بين الناس
ترتيب الكلام عن الاصلاح بين المقتتلين او المقتتلين بعد اية التثبت والتبين بيخدم موضوع الصورة اقرا معي الاية ستة يا ايها الذين امنوا ان جاءكم فاسق بنبأ فتبينوا فتبينوا ان تصيبوا قوما بجهالة فتصبحوا على ما فعلتم نادميين
لان ممكن الخبر الكاذب اللي يوصلنا يسبب وقيعة وفتنة بين الناس ويحصل خناقة او يحصل قتال بين فئتين من المؤمنين ودايما تجد المنافقين وراء هذه الفتن ماتش كورة كان يؤدي الى حرب بمصر والجزائر
بسبب مجموعة منافقين في الاعلام في البلدين اذا لو جاءكم فاسق بنبأ والمسلمين فاتهم ان هم يتبينوا ويتثبتوا وحصل بالفعل اقتتال يصبح فرض على باقي المؤمنين انهم يصلحوا بين الفريقين. خلاص ده امر وان طائفتان من المؤمنين اقتتلوا
فعل امر فاصلحوا بينهما لابد من الاصلاح سواء كان هذا الاقتتال خناقة صغيرة على ركنة سيارة في الشارع او قتال فعلا بين جيشين لابد من الاصلاح كمل الاية تسعة وان طائفتان من المؤمنين قد قتلوا فاصلحوا بينهما. فان بغت احداهما على الاخرى فقاتلوا التي تبغي
حتى تفيء الى امر الله بعد ما اصلحتم بينهم اذا احدى الطائفتين دول بغت على الاخرى يعني ابتدت عليها ظلما وعدوانا يلا كلكم مع بعض يلا فقاتلوا التي تبغي الظالمة
المعتدية فقاتلوا التي تبغي حتى تفيء الى امر الله يبقى ابرة بيأمرنا اننا نقاتل هذه الطائفة من المؤمنين الى ان تتوقف عن الظلم والعدوان. ما هو المؤمنين مش مش ملايكة
ممكن الواحد يبقى مؤمن ويظلم او يعتدي حتى تفيق يعني حتى تتوقف عن ظلمها اما بالانهزام او بالتوبة قاتلتم الفئة المعتدية ممكن تفيق بانكم تهزموها فتتوقف خلاص عن الاعتداء. او انها تتوب وتقول والله احنا كنا غلطانين
لكن لابد من الاصلاح بين المتقاتلين اذا استمر طرف منهم ممكن يصل الامر ان احنا نقاتله زي ما قلنا لغاية ما يتوقف عند الاعتداء. هنا بقى فيه حكم شرعي خطير جدا
حكم شارع خطير ازاي القرآن يأمرنا نقاتل فئة من المسلمين؟ مش بيقول فقاتلوا التي تبغي وهي فئة من المؤمنين. ازاي القرآن يأمر مؤمنين يقاتلوا مؤمنين ده النبي عليه الصلاة والسلام قال
سباب المسلم فسوق وقتاله كفر اذا اللي يقاتل مسلم بيرتكب عمل من اعمال الكفر الكفر هنا بمعنى استحلال القتل. يعني الانسان يكفر لما يستحل القتل اعتبر القتل حلال لكن هنا يجوز للمسلمين انهم يقاتلوا مسلم او مجموعة من المسلمين اذا رأوا انهم بغاة. يعني اذا
تأولوا فيهم البغي. يعني اذا رأوا ان دي بلد مسلمة بس بتعتدي وبتبغي على بلد اخرى مسلمة ساعتها ممكن نقاتلها ازا يجوز قتال المسلم اذا تأولنا البغي احنا عارفين ان حصل قتال بين سيدنا علي بن ابي طالب ومن معه من الصحابة
وسيدنا معاوية بن ابي سفيان ومن معه من صحابة فهل كفرت احدى الطائفتين زي ما الشيعة بيقولوا لأ لان كل فريق تأول البغي في الاخر تمام في فريق سيدنا علي بن ابي طالب وفريق معاوية بن ابي سفيان. معاوية بن ابي سفيان هو ولي الدم
دم سيدنا عثمان قال لك لابد من القصاص من قتلات عثمان فشاف ان ان لما سيدنا علي ما ياخدش القصاص يبقى هو كده بيبغي فتأول البغي فقتلوه. سيدنا علي بن ابي طالب ايضا تأول فيهم البغي لانه المفروض ينزلوا على آآ امر الخليفة وهو
هو كان يرى ان ده مش وقته دلوقتي. ولازم الامور تهدأ في الدولة الاول فتأولوا ازا ما فيش ولا فئة منهم كافرة. لكن قاتلوا بعض بالغلط كمل معي. اقرأ معي الاية تسعة. فان بغت احداهما على الاخرى
فقاتلوا التي تبغي يعني اذا تأول المؤمنون البغي في فئة يقاتلون جائز خلاص الرسول عليه الصلاة والسلام قال لسيدنا عمار ابن ياسر تقتلك الفئة الباغية هو قتل في معركة صفين
اللي كانت بين سيدنا علي وسيدنا معاوية وده معناه هو كان في في مجموعة سيدنا علي. ازا ده معناه ان مجموعة سيدنا معاوية كانت هي الفئة الباغية التي لم تكن على حق. وربنا يسامحهم جميعا ويرحمنا جميعا. ويرضى عنا وعنهم جميعا
بعد بقى احنا قاتلنا الفئة الباغية وفاءت الى امر خلاص فيه طائفتين من المؤمنين اقتتلوا اصلحنا بينهم. فئة منهم ضغط على الاخرى. فاحنا كل المسلمين قاتلوا الفئة الباغية حتى تفيء الى امر الله. خلاص فاقت
توقفت عن الاعتداء كمل بقى الاية فان فائت واصلحوا بينهما بالعدل واقسطوا ان الله يحب المقسطين ازاي ؟ ما هو خلاص ما خلاص ما فيش قتال وما فيش حاجة يعني ايه اصلحوا بينهم؟ مش خلاص اصلحنا
يعني لا تكتفوا بايقاف القتال لازم تعالجوا المشكلة من جذورها يا شيخ خلاص الخناقة خلصت والفئة المعتدية فائت الى امر الله ليه نقعد ننخور في الموضوع؟ لأ النار بتفضل موجودة تحت الرماد
ثم تشتعل مرة واحدة يبقى احنا لازم نطفئ النار اللي تحت الرماد فاصلحوا بينهما بالعدل واقسطوا. ليه؟ انتم قتلتموهم وما توقفوا خلاص عن القتال لسة حاسين بمرارة جواهم حاسين بزلم لازم نعرف هم حاسين بمرارة ليه
ولازم نعرف حاسين بزلم ليه ونعمل تحكيم بينهم ونشعر الطرفين ان فيه عدل وفيه مساواة في اخذ الحق. علشان لا يتجدد القتال مرة اخرى فالقرآن بعد ما يقول لك وقف القتال يقول لك خش عالج الموضوع من جذوره
ان الله يحب المقسطين. ربنا يحب الناس العادلة التي تحق الحق وتنفر المزلوم وتسترجع للمزلوم حقه حتى لو كان خلاص ما فيش خطر من المزلوم والمزلوم مش بيقاتل لكن حقه يرجع له
من النقط اللي لازم تزكر لما نتكلم عن الاية تسعة في سورة الحجرات وان بعض المستشرقين والملحدين فرحانين جدا بالاية دي وقالوا بس وجدنا غلطة خطيرة في القرآن يا جماعة
قال لك في اللغة العربية. كمان في اللغة العربية. فين بس؟ انتم متأكدين لكن لقيتوا غلطة في اللغة العربية؟ قال لك اه اسمع الغلطة بتاعتكم بقى اقرا معي الاية ازعل. وان طائفتان من المؤمنين اقتتلوا فاصلحوا بينهما. قال لك لازم تبقى بينهم
المؤمنين جمع اقتتلوا جمع فاصلحوا بينهم. القرآن قال بينهما مثنى انا هوريكم دلوقتي تفاهة اعداء الاسلام. والله وان طائفتان يعني فرقتان كل فرقة فيها عدد كبير من في الافراد او من الجنود ممكن يوصل الاف
من المؤمنين جمع اقتتلوا جمع لان اللي بيقتتل جنود فلازم يبقى الفعل بصيغة الجمع فاصلحوا بينهما هو اللي بيقترح انها تبقى بينهم عاوزنا نصلح بينهم ازاي ؟ نقعد مع ربعمية الف جندي نسمع من كل واحد ونصلح بينهم
ولا بنقعد مع ممثل الطائفة دي وممثل الطائفة دي. يبقى الاصلاح بيبقى بين الطائفتين. تبقى بينهما مثنى لكن الاقتتال بيبقى بين الجنود بالالاف بالملايين بايا كان بقى عددهم كم فبيبقوا اكتر من اتنين يبقى
بيبقى اه اه جمع يبقى ايه؟ يبقى وان طائفتان اتنين من المؤمنين جمع اقتتلوا جمع فاصلحوا بينهما مثنى لان احنا بنصلح بين الطائفتين هقعد مع الرئيس دول والرئيس دول ونصلح بينهم. لكن مش هنقعد مع نص مليون جندي
اي طفل هيدرك ان دي دقة شديدة من القرآن. مش تقول لي غلطة اقرا الاية عشرة انما المؤمنون اخوة. فاصلحوا بين اخويكم واتقوا الله لعلكم ترحمون انما في اللغة العربية هي اقوى ادوات الحصر
انما المؤمنون اخوة. يعني ما ينفعش المؤمنين يبقوا اي حاجة الا اخوة فلازم تصلحوا بين اخويكم. اي اتنين يتخانقوا لابد من الاصلاح بينهم ما فيش بديل عن الصلح واتقوا الله لعلكم ترحمون. يعني ما تشتروش دماغكم
وتسيبوا اتنين متخانقين وتكتفوا بان ما فيش قتال بينهم وتسيبوهم متخانقين ومتقاطعين. لازم تصلحوا بين الناس اتقوا الله ورجعوا المياه الى مجاريها قال رسول الله، صلى الله عليه وسلم، الا اخبركم بافضل من درجة الصلاة والصيام والصدقة
احب اقول لكم على حاجة افضل في الدرجة في الحسنات اكتر حسنات من الصلاة والصيام والصدقة؟ قالوا بلى طبعا ايه اكتر من دول قال اصلاح ذات البين وفساد ذات البين هي الحالقة
يعني النميمة والوقيعة بين الناس تحلق الدين زي ما بيحلق الموس الشعر حتى ان النبي صلى الله عليه وسلم اجاز الكذب للاصلاح بين الناس قال لك ليس الكذاب الذي يصلح بين الناس فينمي خيرا
يعني الكذب كبيرة في الاسلام النبي سئل ايكون المؤمن بخيلا قال نعم ممكن يكون واحد مؤمن بس بخيل فيكون المؤمن جبانا قال نعم يعني ممكن يكون واحد مؤمن بس يعني خواف كده يعني
قالوا ايكون المؤمن كذابا؟ قال له ومع ذلك اباح الكذب في حالة الاصلاح بين المتخاصمين. يعني مسلا تروح تصلح بين شخصين واحد منهم قال لك ما تجيبليش سيرته ده انسان منافق وزبالة
لما انت تروح للشخص التاني ده يقول لك طب هو قال لك علي ايه اوعى تروح تقول له انه قال عليه منافق وزبالة ما ينفعش. قلت له لا. خالص ما قالش عليك حاجة وحشة. ما دي كزبة
لكن الهدف منها الاصلاح بين المتخاصمين بالعكس ده هو شايف ان الموضوع كله سوء تفاهم. دي كزبة صغيرة بس ايه بتبدأ تصلح بين المتخاصمين. انت كده عمال تنمي الخير عند الطرفين لغاية ما توصلوا ان هم يحضنوا بعض ويطلعوا ايه يشربوا شاي مع بعض. طيب
ايضا واتقوا الله هنا لعلكم ترحمون معناها انكم لما تصلحوا بينهم وانتم بتصلحوا ما تميلوش لحد ضد حد على اساس عرقي او قبلي او ان ده قريبك او ده زميلك لأ خليكم عادلين. واتقوا الله
لكم ترحمون يعني وانتم بتصلحوا اتقوا الله وانتم بتصلحوا هو ده الطريق عشان تنال الرحمة انك تصلح بين الناس اقرا بقى الاية حداشر يا ايها الذين امنوا لا يسخر قوم من قوم عسى ان يكونوا خيرا منهم
ولا نساء من نساء عسى ان يكن خيرا منهن ولا تلمزوا انفسكم ولا تنابزوا بالالقاب ليس الاسم الفسوق بعد الايمان. ومن لم يتب فاولئك هم الظالمون ترتيب الاية هنا مذهل. ليه؟ لانه في الاية ستة نهينا عن تصديق اي خبر بدون تثبت وتبين
ان ده ممكن يكون نميمة تؤدي الى اقتتال بين الناس. طب لو حصل اقتتال بين الناس؟ يبقى نصلح بينهم. ونقاتل الفئة الباغية لغاية ما نهزمها الى امر الله وساعتها لما بقى في عندنا فئة مهزومة
ممكن يحصل سخرية من المهزوم هتنزل الاية يا ايها الذين امنوا لا يسخر قوم من قوم عسى ان يكونوا خيرا منهم يبقى لا تسخر من احد هل انت متأكد انك احسن منه عند الله
هل انت ضامن انك داخل الجنة وهو داخل النار انت متخيل ان انت ممكن تكون بتسخر من انسان من اهل الجنة وانت لا تعرف يبقى لا يسخر قوم من قوم
قوم نكرة والنكرة تفيد التعميم ما فيش اي حد يسخر من اي حد اطلاقا ما فيش راجل يسخر من راجل. ما فيش راجل يسخر من امرأة. ما فيش امرأة تسخر من راجل. ما فيش امرأة تسخر من امرأة
ولا البيض يسخروا من السود ولا العرب يسخروا من الهنود حداشر يا ايها الذين امنوا لا يسخر قوم من قوم عسى ان يكونوا خيرا منهم ولا نساء من نساء عسى ان يكن خيرا منهن
قوم نكرة تفيد العموم فبيندرج تحتها الرجال والنساء طب ليه ربنا ذكر النساء خاصة بعدها ان هذا الامر شائع جدا في النساء. حتى المتدينات عندهم طريقة كده ما تعرفش تمسك عليهم حاجة يعني تقول لك ايه آآ فلانة جاية بكرة تيجي بقى بالشبشب ابو وردة
ويضحكوا قل لها ما تتريقيش. يقول لك انا مش باتريق انا اتريقت هي فعلا عندها شبشب ووردة وبتيجي به ما تقدرش تمسك عليها حاجة هي هي ما تقدرش تقول لها انت بتسخري
ايه دي اللسان اللي عاوز يدخل الجنة يسيطر على ده عن معاذ بن جبل. اسمعوا الحديث ده خطير عن معاذ بن جبل قال كنت مع النبي صلى الله عليه وسلم في سفر
كنا مسافرين فاصبحت يوما قريبا منه ونحن نسير مرة كده كنت انا اللي قريب منه واحنا بنتنشى فقلت يا رسول الله اخبرني بعمل يدخلني الجنة ويباعدني من النار قال لقد سألت عظيما وانه ليسير على من يسره الله عليه
سألت حاجة كبيرة اوي وهي حاجة بسيطة على فكرة على اللي ربنا يبسطها عليه ان تعبد الله لا تشرك به شيئا. تعبد ربنا ما تشركش به حاجة وتقيم الصلاة وتؤتي الزكاة
وتصوم رمضان وتحج البيت ثم قال الا ادلك على ادلك على ابواب الجنة الصوم جنة والصدقة تطفئ الخطيئة كما يطفئ النار الماء والصلاة وصلاة الرجل في جوف الليل دي كلها حاجات بتفتح لك ابواب الجنة. ثم قرأ
صلى الله عليه وسلم تتجافى جنوبهم عن المضاجع. حتى بلغ جزاء بما كانوا يعملون. ثم قال الا اخبرك برأس الامر وعموده وذروة سنانه الجهاد ثم قال الا اخبرك بملاك ذلك كله؟ يعني برضو الرسول صلى الله عليه وسلم ذكر الجهاد ان هو ذروة سنام الاسلام
ثم قال الا اخبرك تحب اقول لك بملاك ذلك كله؟ تحب اقول لك بقى خلاصة الموضوع ده فقال تكف عليك هذا واخذ بلسانه شاور على لسانه وقال تكف عليك هذا. قلت يا نبي الله
وانا لمؤاخذون بما نتكلم به على ثقيلتك امك يا معاذ وهل يكب الناس على وجوههم في النار الا حصائد السنتهم طبعا في ناس بتقول لك ايه ؟ ايه ده! ازاي النبي يدعو عليه! ثكلتك امك! يعني يا رب امك تفقدك! يعني يا رب تموت
يا جماعة في الثقافة العربية في الوقت ده ثكلتك امك تساوي النهاردة ان دول واحد ايه يخرب عقلك ماشي؟ ما هو مش دعاء لان اللية فيه مش دعاء. هي دعابة بين الناس القريبين من بعض. دعابة ملاطفة
ازا النبي بيقول له اكتر حاجة بتكب الناس يعني بتوقع بترمي الناس على مناخيرها يوم القيامة في النار هي ايه اللسان حصائد اللسان يعني النتايج اللي بتطلع عن الكلام اللي الواحد بيقوله
كمل الاية حداشر. ولا تلمزوا انفسكم. ولا تنابزوا بالالقاب. بئس الاسم الفسوق بعد الايمان. اللمز يعني المعايرة الناس تعاير بعض واحد فقير فيعايرون وفقير والتنابز بالالقاب يعني يصبح العيب اللي في الانسان هو اللقب اللي بينادى به
واحد قصير يتقال له يا اوزعة سنين يا فشلة السيدة صفية لمزوها بانها يهودية وهذا يكثر بين النساء برضو. يعني حتى امهات المؤمنين حصل بينهم مناوشات عائشة بنت ابي بكر الصديق
حفصة بنت عمر ابن الخطاب لكن صفية بنت حيي بن اخطب ده مش بس يهودي ده اكبر عدو للنبي صلى الله عليه وسلم. اكبر حاخام من حاخامات الجزيرة العربية وقت من الاوقات
فسمعت انه قيل عنها بنت اليهودي فراحت تبكي لان نبهت دايما السيدة صفية بنت حي كانت دمعتها قريبة جدا وكانت حساسة جدا. انا اتكلمت عنها في سواعد الايقاء في حلقة كاملة
فراحت للنبي. النبي عارف علاجهم فين بصي روحي قولي لهم انك ابنة نبي وعمك نبي وانت تحت نبي. ففيم تفخر عليك يعني ان كان ان كل واحدة منهم عائشة وحفصة متجوزة نبي اهو انت بنت نبي يعني انت من نسل هارون لان ابوها خام يهودي والحاخامات
اليهودية لازم يكونوا من نسل هارون وعمك عمك آآ نبي يبقى انت من بنت نبي اللي هو هارون وعمك نبي اللي هو موسى وجوزك نبي تحت نبي يعني زوجك نبي اللي هو محمد عليه الصلاة والسلام. عليهم جميعا افضل الصلاة والسلام
لا يجوز ان الانسان يعير حتى بما فيه الا في حالة واحدة ازا كان هو مش بيعاير. يعني لا يجوز الانسان يوصف بنقص فيه الا لو في حالة واحدة ان هو ما ينفعش يوصف الا بها. يعني انت مسلا بتدي مسلا ايه
الف دولار لواحد يروح يسلمهم لواحد تاني وعايز تتأكد ان هو هيسلمها له هو احسن يسلمها لحد تاني يقول له خلي بالك ده اللي هو آآ اصلع انت قلت كلمة عنه بس انت عايز تميزه عن الاخرين
فلو ما ينفعش تميزه الا بها ممكن توصفه بها. لكن ما يبقاش ده الوصف اللي بيلصق به او اللي انت بتناديه به او اللي بتعرف الناس به لحظة تعبير القرآني كمان بقى. خطير جدا
ولا تلمزوا انفسكم هو في حد هيلمز نفسه! لو فيه حد هيعاير نفسه المتوقع انها كانت تبقى ايه؟ ولا تلمزوا بعضكم بعضا يعني هي لغويا ولا تلمزوا بعضكم بعضا. مش انفسكم
طب ليه قال ولا تلمزوا انفسكم قال لك لتعطيف المسلمين على بعض لانك تجرح الشعور حتى بتجرح الشعور فربنا اراد ان يقول لك انك لو لمست حد انت كانك لمست نفسك
لما اخوك او اختك شعورهم ينجرح اكن انت اللي شعورك انجرح سورة النور لو تفتكروا لما نسمع شائعة او قذف محصنات ربنا قال لنا نعمل ايه لولا اذ سمعتموه ظن المؤمنون والمؤمنات بانفسهم خيرا
وقالوا هذا افك مبين. ما قالش لبعضهم بعضا خيرا. ليه؟ لان الكلمة اللي تسيء لاخوك او اختك هي اساءت اليك انت وكذلك اي عيب يعاير به اخوك او اختك كان انت اللي اتعيرت به. فلا تلمزوا انفسكم
دي فلسفة الجسد الواحد في الاسلام كل المسلمين جسد واحد مثله شوف الرسول عليه الصلاة والسلام بيقول ايه. احاديث متفق عليه من اهم الاحاديس مثل المؤمنين في توادهم وتراحمهم وتعاطفهم
مثل الجسد اذا اشتكى منه عضو تداعى له سائر الجسد بالسهر والحمى الجسد بتاعك لما يكون فيه عضو في الجسد متألم الجسد كله بيسخن الجسد كله بيتألم من اجله ده المسلمين بالزبط
كمل ايه حداشر ولا تلمزوا انفسكم ولا تنابزوا بالالقاب بئس الاسم الفسوق بعد الايمان. يعني اللي بيسخر او بيلمز او بينبز بالالقاب يبقى فاسق التنافس بالالقاب ان حد يتسمى باسمه ما بيحبوش
اللي يعمل كده بئس الاسم الفسوق بعد الايمان يعني ايه؟ يعني ممكن انسان كان بيدخل في دائرة يا ايها الذين امنوا يخرج منها ويدخل في في دائرة اه اه هم الفاسقون
بعد ما كان مؤمن يبقى فاسق. بئس الاسم الفسوق بعد الايمان. فخلي بالك ممكن انسان يتحول من مؤمن الى فاسق وناس كتير بتتغير احوالهم من الافضل للاسوأ او من الاسوأ للافضل
ممكن واحد يتريق على واحد تسخر منه وانت مستريح بما انك مستريح وانت بتصحى من النص هو ما بيصليش. فتسخر منه وتعتبر ان عرضه مستباح لانه مش ملتزم بشرع ربنا
وبعد كده هو يتغير ويبقى احسن منك ويرجع ويصلي ويلتزم بشرع ربنا وانت تتغير وتبقى اسوأ منه ربنا يثبتنا. ربنا لا تزغ قلوبنا بعد اذ هديتنا. الثبات من الله ام سلمة
سئلت ما كان اكثر دعاء يقوله رسول الله ام المؤمنين ام سلمة سئلت ايه اكتر دعاء كان بيقوله النبي عليه الصلاة والسلام قالت قلت يا رسول الله سألته ما لاكثر دعائك يا مقلب القلوب
ثبت قلبي على دينك. يا رسول الله انت ليه بتدعي كتير اوي بالدعاء ده ؟ يا مثبت القلوب يا مقلب القلوب ثبت قلبي على دينك يا ام سلمة انه ليس ادمي ما فيش بني ادم
الا وقلبه بين اصبعين من اصابع الله فمن شاء اقام ومن شاء ازاغ كل انسان قلبه بين اصبعين من اصابع الله ممكن يتقلب في لحظة يا نهار ابيض ده احنا واحنا شباب
كنا طول النهار نتريق ونسخر ونعمل بلاوي كمل الاية بئس الاسم الفسوق بعد الايمان ومن لم يتب فاولئك هم الظالمون. اذا لا تضيع فرصة التوبة علشان تتحول كل ذنوبك الى حسنات
انا انصحكم بحلقة اسمها اعتراف لما رفعتها امبارح على الفيسبوك وعلى تويتر انها بتوري خطورة الكلمة اللي بتخرج وما تقدرش تدخلها تاني بتوريك الدمار اللي ممكن كلمة تدمره في انسان
وما تعرفش توصل للانسان ده تقعد طول عمرك بتندم ومش عارف تعتزر له ومش عارف توصل له عشان تعتزر له طول عمرك تعبان. تفضل طول عمرك مش قادر تستريح فالكلمة اللي بتخرج ما تقدرش تدخلها تاني. خلاص خرجت
ودمرت اللي دمرته نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون وبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم
من شرورهم ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن
مع اخواننا في تركستان. وانصرهم وانصر من نصرهم. واخذل كل من خذلهم. وطهر المسجد الاقصى من الدنس فانهم لا يعجزون اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية
عاجلا غير اجل ومن لم يوصف به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحد
على دعوتك وتعاهدت على نصرة شريعتك. فوثق اللهم رابطتها وادم مدها واهدها سبلها واملأها بنورك الذي لا يحبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيل
انك نعم المولى ونعم النصير. والسلام عليكم ورحمة الله. واحب اقول لكم ان الاسبوع القادم ده كله مش هيكون عندنا انستجرام الاخوة اللي بيتفرجوا على الانستجرام ما يخشوش على الانستجرام. هنشتغل فيسبوك ويوتيوب وآآ كلاب هاوس بس
وده لان انا يعني باعاني شوية من مشكلة في الانترنت اليومين دول في المكان اللي انا فيه. وجزاكم الله خيرا والسلام عليكم